2009. gada Ludzas novada domes vēlēšanas
2009. gada Ludzas novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Ludzas novada domē tika ievēlēti 15 deputāti. Vēlēšanās piedalījās 5 kandidātu saraksti, kas veidoti no 77 kandidātiem. Ludzas novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Ludzas novadā vēlēšanas notika 13 iecirkņos. Vēlēšanās visvairāk balsu ieguva Saskaņas centrs (32,95%), bet kopā novada domē iekļuva 4 no 5 sarakstiem. Ludzas novada domes vēlēšanās piedalījās 6 307 vēlētāji jeb 52,73% no balsstiesīgajiem. No vēlēšanu aploksnēm derīgas bija 6 279, bet savu balsi par kādu no sarakstiem atdeva 6 192 vēlētāji.